BRALKA: To je video projekta ADLAB PRO,
ki ga financira Evropska unija.
Licenca za uporabo avtorskih del je prosta.
ALINE: Sem Aline Remael z Univerze v Antwerpnu.
V tem videu bom pojasnila, katere storitve dopolnjujejo AD.
Gledate 4. del: Dodatne storitve, v Modulu 1, Splošna predstavitev.
AD veliko pripomore k dostopnosti avdiovizualnih besedil vseh vrst,
toda nekatera prinašajo dodatne izzive
in zato terjajo dodatne storitve.
Nekatere dodatne storitve uporabljamo za dinamične AD,
za projekcije ali dogodke v živo. Druge uporabljamo za statične AD,
na primer za muzeje in razstave.
Tu bomo predstavili naslednje dodatne storitve:
zvočne uvode, zvočno podnaslavljanje, tipne oglede in tipno raziskovanje.
Zvočni uvod je brano prozno besedilo
s podatki, ki jih ni mogoce vključiti v AD.
Dopolnjuje AD, ko razpoložljivi čas omejuje količino podatkov.
Zlasti ga uporabljamo za dogodke v živo ali za projekcije.
Zvočni uvod je na voljo pred začetkom dogodka.
Lahko v živo, kot napisano besedilo ali posnetek.
Na primer na spletni strani. Lahko je tudi DVD ali USB,
ki ga uporabnik lahko dobi vnaprej.
V zvočnem uvodu je pogosto povzetek dogodka
in opis vizualnih podrobnosti, na primer scene ali likov.
Vsebuje lahko tudi tehnične podatke o produkciji.
Zvočni uvod lahko pojasni tudi umetniško ali zgodovinsko ozadje.
Pri dogodkih v živo je lahko dodan opis prizorišča in splošnega vzdušja.
Filmi in drugi kulturni izdelki postajajo vse bolj večjezični.
Pošiljajo jih tudi v druge države.
Vsi obiskovalci niso poligloti, ne razumejo vseh jezikov.
Zvočno podnaslavljanje oz. ZP lahko pomaga premagati jezikovne ovire.
Filmski prevod je lahko sinhroniziran ali podnaslovljen.
Pri sinhronizaciji izvirne dialoge zamenjajo
z govorjenimi v ciljnem jeziku, ki jih slepi ljudje slišijo.
Zato ni težav. Podnaslovi pa so besedilo na zaslonu,
ki je za slepe nedostopno.
To je težava. Zato uporabijo ZP.
ZP je branje napisanih podnapisov,
priloženih k filmu.
ZP zagotavlja, da slepi lahko poslušajo podnapise
in tako razumejo dialoge v tujem jeziku.
ZP v povezavi z zvočnim opisom zagotavlja popolno dostopnost.
Pri predstavah v živo, kot sta opera in gledališce,
nad oder projicirajo nadnapise
s prevodom dialogov ali arij.
Tudi nadnapise vcačih ponudijo v obliki ZP.
Pogosto pa so relevantni podatki iz nadnapisov
parafrazirani in vključeni v avdio uvod ali sam zvočni opis.
Zvočni uvod in zvočni podnapisi podajajo slušne informacije.
Druge dodatne storitve v kombinaciji z AD so na voljo na otip.
Pri dogodkih v živo zvočni uvod lahko dopolnjuje tipni ogled.
Obiskovalci lahko oder in sceno raziščejo s prijemanjem rekvizitov.
Obenem poslušajo zvočni opis predmetov, ki jih lahko primejo.
Tipno raziskovanje pomeni spoznavanje predmetov z otipom
v muzeju ali na razstavi.
Tudi tipno raziskovanje dopolnjuje zvočni opis, ki je posnet ali v živo.
Predmeti so posebej izbrani za tipno raziskovanje
ali makete vecjih predmetov. S tem zaključujemo kratki pregled.
Več najdete v knjigi Louise Fryer An Introduction to Audio Description
in v Pictures Painted in Words,
ADLAB-ovih napotkih za zvočni opis na spletu.
BRALKA: Pripravo predstavitve je podprl projekt ADLAB PRO.
Avdiodeskripcija: Laboratorij za razvoj novega profesionalnega profila.
Projekt financira EU v okviru programa Erasmus+.
Ključno dejanje 2, strateško partnerstvo.
Številka projekta: 2016-1-IT02
KA203-024311.
V predstavitvi so predstavljeni podatki in mnenja avtorjev
in ni nujno, da odražajo uradno mnenje Evropske unije.
Ne institucije in telesa EU
ne njihovi predstavniki
niso odgovorni za uporabo tukaj predstavljenih podatkov.
To je bil video projekta ADLAB PRO. Partnerji projekta so:
Univerza v Trstu, Avtonomna univerza iz Barcelone,
Univerza v Antwerpnu, Univerza Adama Michiewicza,
RTV Slovenija, Utopian Voices, Sound Focus
in Kraljevi inštitut za slepe, Velika Britanija.
ADLAB PRO financira Evropska unija.
Licenca za uporabo avtorskih del je prosta.